Juan Antonio Villacañas Juan Antonio Villacañas (1922 Toledo, Spanja - 21 t'Awwissu, 2001) kien poeta, kittieb u kritiku Spanjol. Mwieled f'Toledo, fi Spanja fl-1922, il-Gwerra Ċivili qatgħet fil-qosor l-edukazzjoni sekondarja tiegħu. Huwa serva l-obbligu militari tiegħu f'diversi postijiet bħal Melilla u l-wied Pirinew t'Arán. F'Melilla, ġie inkarigat bir-riorganizzazzjoni tal-librerija militari, fejn waqt li kien jaqra b'mod estensiv, ħa vantaġġ minn din l-opportunità sabiex jiżviluppa proċess awtodidattiku intensiv. Hekk kif irritorna f'Toledo, hu ġie impjegat mill-Kunsill Lokali, fejn wara kien se jiġi inkarigat fil-qasam tal-Arti u l-Kultura, pożizzjoni li okkupa għal ħafna snin. Il-ktieb tal-poeżiji tiegħu "Los Sapos" (1968) hu akkużazzjoni tal-poter u l-abbużi tiegħu, fejn il-kunsill lokali hu fl-istess ħin realtà u metafora ta' dan l-istess poter. Fl-1956, hu ġie mistieden mill-Akkademja Belġjana tal-lingwa Franċiża u litteratura għat-III Bienale Internationale de Poésie de Knokke-le-Zoute (Belġju). Il-ħbiberija tiegħu ma l-ispaniku u poeta Edmond Vandercammen tiddata minn daż-żmien. Vandercammen irrivista il-ktieb "Conjugación Poética del Greco" fil-ġurnal "Le Journal des Poètes" (1959) u għall-istess ġurnal (1972) ittraduċa ħafna mill-poeżiji ta' Juan Antonio għall-Franċiż. Wara iż-żmien li qatta fil-Belġju ġie intervistat mill-UNESCO f'Pariġi, fejn il-vuċi tiegħu ġiet irrikordjata għal xandira speċjali fl-Amerka Latina. Mill-Ħamsinijiet 'il quddiem, ix-xogħlijiet ta' Juan Antonio Villacañas bdew jidhru kemm fl-antoloġiji nazzjonali, kif ukoll f'dawk internazzjonali. F'dak l-istess żmien, biċċiet mix-xogħlijiet poetiċi u kritiċi tiegħu bdew ukoll jidhru f'diversi ġurnali u gazzetti. Villacañas għex f'Toledo ħajtu kollha, u baqa indipendenti minn għaqdiet u movimenti litterarji billi żamm mal-ideat poetiċi personali tiegħu. Din l-indipendenza poetika u artistika kienet il-fattur ewlieni li wassal l-għaqdiet u movimenti kritiċi tat-Tmeninijiet 'il quddiem biex jinjuraw u jinneglieġu lil Villacañas. Madankollu, mill-2001 'il quddiem, numru ta' poeti u kritiċi, kemm Spanjoli kif ukoll barranin li bdew jammiraw ix-xogħlijiet ta' Villacañas beda jiżdied. Dan it-tqawwim mill-ġdid ta' interess, li ġie wara waqfa matul dawn id-deċennji tas-seklu għoxrin, juri mill-ġdid l-importanza ta' Juan Antonio Villacañas. Relevanti f'dan l-aspett huwa l-apprezament ta' poeti u kritiċi bħal Emilio Porta, Pablo Luque Pinilla, Roberto Carlos Hernández Ferro, Enrique Garcia u Michael Smith. Fl-2010, il-fiera tal-ktieb annwali ta' Toledo ġiet iddedikata lil Juan Antonio Villacañas. Beatriz onorat dan l-avveniment bid-diskors tal-ftuħ. Juan Antonio Villacañas kiteb tlieta u tletin ktieb ta' poeżiji li jkopru għanja ta' temi u forom, mill-vers ħieles (lura saħansitra għall-Ħamsinijiet) għas-sunett, minn stanzi u ritmijiet li vvinta hu stess, għal-lira: Juan Antonio Villacañas ħawwar il-forma klassika b'ideat ġodda u sorprendenti, tant li l-lirijiet tiegħu huma magħrufin bħala "Lirijiet Juanantonjani". B'unur tal-maestà tal-lira ta' Juan Antonio Villañas, Juan Ruiz de Torres ħoloq forma ġdida magħrufa bħala d-deċilira, misluta minn dik ta' Villacañas. F'din tal-aħħar, Villacañas jenfasizza l-iżbalji fil-parti l-kbira tal-krititika poetika predominanti ta' dak iż-żmien. Poeżiji, rivisti, stejjer qosra u kitbiet ta' tipi differenti jistgħu jinstagħbu f'pubblikazzjonijiet bħall-"ABC", "Poesía Española" (1a y 2a Épocas), "Diario Ya", "Poesía Hispánica", "Diario de León", "Le Journal des Poètes' u "El Mercurio" taċ-Ċile. Fis-Sebgħinijiet, Juan Antonio Villacañas esplora modi differenti tal-kitba: iż-żwieġ tal-poeżija u l-immaġni li bieh ħoloq unità sinifikattiva li sejħilha "liriforma". Wirja ta' dawn il-"liriformi" ttellgħet fil-Palazz ta Benecazón f'Toledo fl-1976. Dawn il-"liriformi" flimkien jiffurmaw il-ktieb "Testamento de Carnaval". Flimkien ma' xi midja oħra, il-perjodika "La Estafeta Literaria" intervistat l-awtur fil-ħarġa No 579, 1 Jannar 1976. Juan Antonio Villacañas jidher, fost l-oħrajn, f'dawn l-antoloġiji: